पाएं अपने शहर की ताज़ा ख़बरें और फ्री ई-पेपरडाउनलोड करें
जिले के चार कोरोना योद्धाओं ने शुक्रवार को प्लाज्मा दान किया। कोरोना योद्धा आशीष कुमार शास्त्री, चंदन कुमार, विमल कुमार जैन और सुमित श्रीवास्तव ने प्लाज्मा दान किया। सभी प्लाज्मा दान करने वालों का उपायुक्त ने आभार प्रकट किया और सराहना की । उपायुक्त सुशांत गौरव ने अपील कि कोरोना को हराकर स्वस्थ हुए मरीज,चाहे वे किसी भी वर्ग, समुदाय से हों,प्लाज्मा डोनेट के लिए आगे आएं। प्लाज्मा डोनेशन की प्रक्रिया पूरी तरह निशुल्क व चौबीस घंटे उपलब्ध है। इसमें डोनर की एंटीबॉडीज टेस्टिंग व जरूरी जांच विभाग से निशुल्क की जाएगी।
बताया कि कोरोना से पूरी तरह ठीक हुए लोगों के खून में एंटी बॉडीज बन जाती हैं। जो उसे संक्रमण को मात देने में मदद करती हैं। प्लाज्मा चढ़ाने का काम विशेषज्ञ चिकित्सकों की निगरानी में किया जाता है। उन्होंने बताया कि कोरोना संक्रमण से ठीक हुए कोई भी व्यक्ति क्वाॅरेंटाइन पीरियड खत्म होने के तुरन्त बाद प्लाज्मा डोनर बन सकते हैं। कोरोना का संकट तेजी से बढ़ रहा है। ऐसे में जिला प्रशासन पूरी ताकत से जिलेवासियों की सुरक्षा में लगा है और लोगों की मदद कर रहा है। जिले में कोरोना से जंग जीतकर वापस आए कोरोना योद्धा,अब वह अपना प्लाज्मा डोनेट कर जनता की सेवा कर रहे हैं। कोरोना मरीजों को जीवन रक्षा के लिए बीरू स्थित शांति भवन मेडिकल सेंटर में जिले के आशीष कुमार शास्त्री, चंदन कुमार, विमल कुमार जैन एवं सुमित श्रीवास्तव ने अपना प्लाज्मा डोनेट कर कोरोना संक्रमित लोगों की जिंदगी बचाने में योगदान दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn